અંબાજીના એક રાજકીય આગેવાને અંબાજીની જ એક પરિણિતા અને કર્મચારી પાસે અણછાજતી માંગણી અને વાકપ્રહાર કરતા વાત વણસી જવા પામી હતી. નખશીખ પતિવ્રતા ધર્મ નિભાવતી પરિણિતાએ આ અંગે રણચંડીનું સ્વરૂપ ધારણ કરી લેતાં સમગ્ર મામલો બહાર આવવા પામ્યો હતો. જેને લઇ કથિત આગેવાનની અંબાજીમાં સરજાહેર ધોલાઇ થતાં આ કિસ્સો ટોક ઓફ ઘ ટાઉન બની ગયો છે. જોકે, ત્યારપછી આગેવાન મહાશયે પરિણિતાની બે હાથ જોડી માફી માંગતા મામલો થાળે પડવા પામ્યો હતો. અંબાજી નગરમાં ભારે ચર્ચાની એરણે ચડેલ ઘટનાની વિગત મુજબ પાંચ દિવસ અગાઉ અંબાજીના એક પ્રતિષ્ઠિત રાજકીય આગેવાન પોતાની આલીસાન વૈભવી કાર લઇ અંબાજીથી હડાદ તરફ જઇ રહ્યા હતા.